# Abdul Illah

### Wikipedia

Abdul Illah (ʿAbd al-Ilāh, myös Abdullah-Ilah) (s. 1913, aṭ-Ṭāʾif, Arabia, k. 14. heinäkuuta 1958 Bagdad) oli Irakin kuninkaan Ghazin veli ja Irakin valtionhoitaja 1939–1952, kunnes kuningas Feisal II tuli täysi-ikäiseksi. Hän oli myös Irakin kruununperijä vuodesta 1943.

Abdul Illah oli Hijazin hašimidikuningas Ali ibn Husainin poika (ʿAlī ibn Ḥusayn), jonka Abd-il-Aziz karkotti. Hän sai vallan maassa kuningas Ghazin kuoltua auto-onnettomuudessa ja kolmivuotiaan Feisal II:n noustua valtaistuimelle. Entinen pääministeri Rashid Ali al-Kaylani (Rashīd ʿĀlī al-Gaylānī) johti saksalaismielistä vallankaappausta toisen maailmansodan aikana, mutta brittijoukot valtasivat maan ja syrjäyttivät hänet toukokuussa 1941.

Feisal II tuli täysi-ikäiseksi 1953, mutta Abdul Illahin vaikutusvalta maan politiikkaan jatkui. Hän oli kuninkaan läheinen avustaja ja länsimaismielinen. Hänet ja kuningasperhe surmattiin vallankaappauksessa 14. heinäkuuta 1958, joka päätti Irakin monarkian.

Haettu osoitteesta http://fi.wikipedia.org../../../a/b/d/Abdul_Illah_e4af.html

Luokat: Irak | Hašimidit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English